ΕΡΤ Ψηφιακή

Η ΕΡΤ Ψηφιακή, γνωστή και με την αγγλική μετάφραση ERT Digital, ήταν ένας πάροχος ψηφιακού ραδιοτηλεοπτικού σήματος της ΕΡΤ για τη μετάβαση στην ψηφιακή τηλεόραση και το πρώτο ψηφιακό πρόγραμμα ελεύθερης λήψης που μεταδόθηκε επίγεια στην Ελλάδα. Παρουσιάστηκε τον Ιανουάριο του 2006 και καταργήθηκε τον Μάρτιο του 2012, λόγω των περικοπών στην ΕΡΤ.

Ιστορικό

Το 1999, εξεταζόταν συμφωνία με την ΕΡΤ, τον Alpha TV και τον ΟΤΕ, με σκοπό την δημιουργία μιας ψηφιακής πλατφόρμας. Παρά την έγκριση των σχεδίων αυτών από τα διοικητικά συμβούλια των εταιριών αυτών τον Μάρτιο του 2000, εγκαταλείφθηκαν τον Σεπτέμβριο της ίδιας χρονιάς, αφού ο ΟΤΕ, υπεύθυνος για το δοκιμαστικό λανσάρισμα ενός πακέτου καναλιών στο Eurobird 4, αποχώρησε από το πρότζεκτ. Το λεγόμενο πακέτο συνέχισε την εκπομπή του, περιλαμβάνοντας διεθνή θεματικά κανάλια, τα οποία σταδιακά αντικαταστάθηκαν με Ελληνικά περιφερειακά.

Η μετάβαση στην επίγεια ψηφιακή τηλεόραση έως το τέλος του 2012 ήταν υποχρέωση της Ελλάδας με βάση την οδηγία της Ευρωπαϊκής Επιτροπής. Η ΕΡΤ αποφάσισε να δημιουργήσει το δικό της πάροχο υπηρεσιών ψηφιακού σήματος με την ονομασία ΕΡΤ Ψηφιακή, χωρίς νομοθετικό πλαίσιο να τον καλύπτει τότε στην Ελλάδα. Επέλεξε την τεχνολογία DVB-T/MPEG-2. Ο σχεδιασμός ήταν, ξεκινώντας από την Αττική, η κάλυψη να επεκτεινόταν σταδιακά ώστε να καλύψει το σύνολο του ελλαδικού χώρου.

Η στρατηγική ήταν αμφιλεγόμενη μιας και για τη χρηματοδότηση της Ψηφιακής αυξήθηκε το ανταποδοτικό τέλος, επομένως σημαντικό τμήμα του πληθυσμού θα πλήρωνε για μια υπηρεσία που δεν θα μπορούσε να λάβει. Παράλληλα η ΕΡΤ επέλεξε σε πρώτο στάδιο, αντί για τη μετάδοση των υπαρχόντων καναλιών της σε ψηφιακό σήμα, να δημιουργήσει μια σειρά από νέα θεματικά κανάλια με διαφορετικό πρόγραμμα για την ψηφιακή της πλατφόρμα. Επίσης, βάσει νόμου που τέθηκε σε ισχύ το 2007, στην ομώνυμη θυγατρική της ΕΡΤ θα μπορούσαν να συμμετέχουν ιδιωτικοί χρηματοδότες, ενώ το 15% των τελών θα αξιοποιούνταν για την ΕΡΤ Ψηφιακή. Αυτό προκάλεσε μια σειρά από απεργίες της ΠΟΣΠΕΡΤ, κάνοντας λόγο για «αλλοίωση του χαρακτήρα της ΕΡΤ».

Οι πρώτες πειραματικές εκπομπές του Σπορ+ ξεκίνησαν στις 10 Φεβρουαρίου 2006 και την άνοιξη της ίδιας χρονιάς άρχισε η κανονική μετάδοση του μαζί με των Πρίσμα+, Σινέ+ και του ΡΙΚ Sat. Αξιοσημείωτη ήταν η εκπομπή των καναλιών αυτών χωρίς διαφημίσεις. Στις πρώτες διαφημίσεις και τηλεοπτικά σήματα των σταθμών, την εμφάνισή τους έκαναν μασκότ ονόματι Digi, που αποτελούσαν ανθρώπινες μορφές των λογότυπων του κάθε σταθμού. Στα τέλη του 2007, εντάχθηκε πρόγραμμα EPG στο μπουκέτο.

Η πρώτη φάση της επέκτασης του δικτύου στην Κεντρική Μακεδονία και το Βόλο ολοκληρώθηκε αργότερα. Όμως με κυβερνητικές αποφάσεις καθυστέρησε η επέκταση του προγράμματος της ΕΡΤ Ψηφιακή στην υπόλοιπη χώρα, καθώς και η ψηφιακή μετάδοση των αναλογικών καναλιών της ΕΡΤ μέσω του δικτύου του ΟΤΕ. Τελικά τα τελευταία μετέβησαν στο μπουκέτο της ΕΡΤ Ψηφιακή τον Σεπτέμβριο του 2010.

Ένα επιπλέον πρόβλημα για την ΕΡΤ Ψηφιακή προέκυψε όταν η νεοσυσταθείσα Digea, υιοθέτησε το πρότυπο DVB-T/MPEG-4 που ήταν ασύμβατο με αυτό της πρώτης, με αποτέλεσμα πολλοί τηλεθεατές να υποχρεωθούν να αγοράσουν νέους αποκωδικοποιητές ενώ κάποιες συσκευές δεν μπορούσαν να αποκωδικοποιήσουν το σήμα της ΕΡΤ Ψηφιακή. Τελικά η ΕΡΤ οδηγήθηκε στην υιοθέτηση αυτού του προτύπου το 2010, στα τρία τότε κύρια κανάλια της (ΕΤ1, ΝΕΤ και ΕΤ3).

Τα θεματικά κανάλια της ΕΡΤ Ψηφιακή, εν μέρει λόγω της περιορισμένης διείσδυσης των αποκωδικοποιητών με DVB-T/MPEG-2 δεν κατάφεραν ποτέ να κερδίσουν μεγάλα μερίδια τηλεθέασης. Έκλεισαν οριστικά τον Μάρτιο του 2012 και στο δίκτυό της έμειναν μόνο τα δορυφορικά κανάλια και τα κανάλια της ΕΡΤ μέχρι το κλείσιμό της τον Ιούνιο του 2013. Η υποδομή της χρησιμοποιήθηκε για τη μετάδοση των προγραμμάτων της Νέας Ελληνικής Ραδιοφωνίας, Ίντερνετ και Τηλεόρασης (ΝΕΡΙΤ) η οποία λειτούργησε μέχρι τις 11 Ιουνίου 2015, όταν η ΕΡΤ επαναλειτούργησε.

Από τις 2 Φεβρουαρίου 2019, το πρώην δίκτυο της ΕΡΤ Ψηφιακή, επεκτάθηκε, και λειτουργεί επισήμως σε όλη την χώρα, από 156 κέντρα εκπομπής, τα οποία μέχρι τον Σεπτέμβριο του 2021, έγιναν 168. Τον Μάιο του 2019, η ΕΡΤ, άλλαξε το πρότυπο μετάδοσης, και στα δορυφορικά κανάλια, και υιοθέτησε το πρότυπο DVB-T/MPEG-4, με αποτέλεσμα να καταργήσει οριστικά το DVB-T/MPEG-2, το οποίο στις σημερινές εποχές, είναι αρκετά παλιάς τεχνολογίας.

Από την 1η Δεκεμβρίου 2020, μεταδίδονται υποχρεωτικά, και σε ανάλυση High Definition 1080i, και τα τρία δημόσια κανάλια (ΕΡΤ1, ΕΡΤ2 και ΕΡΤ3) και οι τέσσερις Ευρωπαϊκοί δορυφορικοί σταθμοί, σε ανάλυση MPEG-4 (Deutsche Welle, ΡΙΚ Sat, TV5 Monde και BBC News), επιτυγχάνοντας κάλυψη στο 80% του πληθυσμού της χώρας. Ωστόσο, υπάρχει υποχρέωση, για 100% κάλυψη, και ήδη τοποθετούνται αναμεταδότες και για την δεύτερη συχνότητα, προκειμένου να επιτευχθεί αυτό, ενώ παράλληλα από τις 6 Νοεμβρίου 2020 έως τις 20 Οκτωβρίου 2021, έγινε υποχρεωτικός επανασυντονισμός, στις νέες συχνότητες εκπομπής, ανά την Ελλάδα, κάτω των 700 MHz.

Προγράμματα
Τηλεόραση
Η ΕΡΤ Ψηφιακή λειτούργησε μια σειρά από τηλεοπτικούς σταθμούς με στόχο την προσφορά προγράμματος, ενώ δημιουργήθηκαν τρία νέα θεματικά κανάλια: τα πρίσμα+, σινέ+ και σπορ+. Η ΕΡΤ λειτούργησε μια σειρά από τους παρακάτω τηλεοπτικούς σταθμούς:
ΚανάλιαΠεριγραφήΠερίοδος λειτουργίας125pxΞεκίνησε στις 25 Απριλίου 2006. Εξέπεμπε όλο το 24ωρο και το πρόγραμμά του επικεντρωνόταν γύρω από τις ταινίες, τις ελληνικές σειρές του αρχείου της ΕΡΤ και τα ντοκιμαντέρ, ενώ είχε και παιδικό πρόγραμμα. Στις 26 Απριλίου 2011 το κανάλι συγχωνεύτηκε με το σπορ+ και μετονομάστηκε σε σινέ/σπορ+. Μετά το οριστικό κλείσιμό του, από τις 19 Μαρτίου 2012 έως τις 1 Δεκεμβρίου 2020, στη συχνότητά του μεταδιδόταν η ευρωπαϊκή έκδοση του BBC World News. Από τις 1 Δεκεμβρίου 2020, στην θέση του BBC World News, άρχισε να μεταδίδεται, η ΕΡΤ3 σε υψηλή ευκρίνεια.25.04.2006-26.04.2011125pxΞεκίνησε στις 23 Μαΐου 2006. Το πρόγραμμά του περιελάμβανε αποκλειστικά αθλητικά γεγονότα, μεταδιδόμενα ζωντανά και μαγνητοσκοπημένα. Στις 26 Απριλίου 2011 συγχωνεύτηκε με το σινέ+ και μετονομάστηκε σε σινέ/σπορ+ μέχρι τις 19 Μαρτίου 2012 οπότε έκλεισε οριστικά η ΕΡΤ Ψηφιακή. Από το 2019, ορισμένα από τα αθλητικά προγράμματα του «σπορ+», μεταφέρθηκαν στο πρόγραμμα της επίγειας ΕΡΤ Sports, η οποία την 1 Δεκεμβρίου 2020, καταργήθηκε και άρχισε να μεταδίδεται, η ΕΡΤ1 σε υψηλή ευκρίνεια.23.05.2006-26.04.2011125pxΞεκίνησε στις 20 Μαρτίου 2006 και ήταν το πρώτο κανάλι στην Ελλάδα που απευθυνόταν σε άτομα με ειδικές ανάγκες. Η ιδέα για την υλοποίηση προγράμματος με προσβασιμότητα στα συγκεκριμένα άτομα αναπτύχθηκε πρώτα από τον τότε Υπουργό Επικρατείας Θεόδωρο Ρουσόπουλο. Η ιδιαιτερότητά του ήταν πως όλες οι εκπομπές του μεταδίδονταν υποτιτλισμένες ή στην ελληνική νοηματική γλώσσα, ενώ διέθετε τη δυνατότητα αμφίδρομων υπηρεσιών, όπως της ακουστικής περιγραφής. Με το κλείσιμό του στις 19 Μαρτίου 2012 στην συχνότητά του άρχισε να εκπέμπει η Deutsche Welle, ενώ μέρος του προγράμματός του, συμπεριλαμβανομένων των δελτίων ειδήσεων στην νοηματική γλώσσα, μεταφέρθηκε στην ΕΤ1.20.03.2006-19.03.2012125pxΤο σινέ/σπορ+ ήταν ένα βραχύβιο κανάλι που προέκυψε από την αναγκαστική συγχώνευση του σινέ+ και του σπορ+ στις 26 Απριλίου 2011 και την επόμενη χρονιά σταμάτησε οριστικά τη λειτουργία του λόγω των γενικότερων περικοπών στην ΕΡΤ. Η ίδρυση και η συγχώνευση προέκυψαν λόγω της ίδρυσης του ΕΡΤ HD (μετέπειτα ΕΡΤ Sports, νυν ΕΡΤ1 HD) και επειδή δεν υπήρχαν επιπλέον ελεύθερες συχνότητες.26.04.2011-19.03.2012

Ένθετα ειδικά προγράμματα των καναλιών της ΕΡΤ Ψηφιακή
ΈνθετοΠεριγραφήΠερίοδος λειτουργίας125pxΤο studio+ (Studio Plus) ήταν ένα ψυχαγωγικό ένθετο του Σινέ+. Το πρόγραμμά του ήταν μουσικό και εξέπεμπε μόνο τις βραδινές ώρες συνάπτοντας συνεργασία με το Αθηναϊκό μουσικό περιφερειακό κανάλι MAD TV, αλλά και με την EBU, αποκλειστικά για τις ανάγκες της ΕΡΤ στον πανευρωπαϊκό διαγωνισμό τραγουδιού της Eurovision, και τις Συμμετοχές της Ελλάδας στον διαγωνισμό. Ξεκίνησε το 2006 μαζί με όλα τα κανάλια του κρατικού παρόχου και καταργήθηκε ενάμιση χρόνο αργότερα, τον Σεπτέμβριο του 2007.2006-09.2007125pxΤο info+ (Info Plus) ήταν ένα ενημερωτικό ένθετο του Σπορ+ με μια ποικιλία από ενημερωτικά προγράμματα από τις 16:00 έως τις 20:00. Παράλληλα, λειτουργούσε και αλληλεπιδρών υπηρεσία RSS feed. Ξεκίνησε το 2008 και έκλεισε το 2012.2008-19.03.2012

Υπόλοιπα κανάλια
Στο ξεκίνημα της ΕΡΤ Ψηφιακή είχε μεταδοθεί και το προσωρινό Eurovision Channel, το οποίο εξέπεμπε εξάωρο πρόγραμμα σχετικό με τον διαγωνισμό τραγουδιού της Eurovision 2006 και συνεργαζόταν και αυτό με το MAD TV. Από το δίκτυό της, αναμεταδίδονταν επίσης το ΡΙΚ Sat (κατόπιν διακρατικής συμφωνίας μεταξύ της Ελληνικής ΕΡΤ και του Κυπριακού ΡΙΚ), το παγκόσμιο ειδησεογραφικό κανάλι του BBC, BBC World News, η Ευρωπαϊκή έκδοση του Γαλλόφωνου καναλιού TV5 Monde και το Αγγλόφωνο - Γερμανόφωνο ειδησεογραφικό πρόγραμμα της Deutsche Welle. Τον Σεπτέμβριο του 2010 προστέθηκαν οι ψηφιακές εκδόσεις των ΕΤ1, ΝΕΤ και ΕΤ3 και του καναλιού της Βουλής. Τον Απρίλιο του 2011 ξεκίνησε μέσω της ΕΡΤ Ψηφιακή εκπομπές και η ΕΡΤ HD, που αποτέλεσε το πρώτο ελληνικό κανάλι ελεύθερης επίγειας λήψης με σήμα υψηλής ευκρίνειας.

Με διακρατική συμφωνία μεταδίδονται νόμιμα μόνο το ΡΙΚ Sat και το TV5 Monde, ενώ με το BBC, δεν υπάρχει διακρατική συμφωνία, όπως επίσης δεν υπήρχε διακρατική συμφωνία και με την Deutsche Welle. Τα κανάλια αυτά είχαν καταγγείλει την ΕΡΤ, για παράνομη μετάδοση του σήματός τους, μέσα από τις συχνότητες της στην Ελλάδα.

Η Deutsche Welle μεταδιδόταν για σχεδόν 10 χρόνια στην Ελλάδα, από τις συχνότητες της ΕΡΤ (από τις 19 Μαρτίου 2012 έως τις 3 Μαρτίου 2022), όποτε και η ΕΡΤ αποφάσισε να σταματήσει οριστικά την μετάδοση του στην Ελληνική επικράτεια, και να βγάλει κατόπιν πιέσεων από την ΕΕ, ένα νέο 24ωρο ενημερωτικό κανάλι, το ΕΡΤnews. Επίσης για ένα μικρό χρονικό διάστημα η ΕΡΤ αναμετέδιδε αυτόνομα και το Euronews, μέσα από τις συχνότητες της άλλοτε NetMed.

Το ΕΡΤ HD, καταργήθηκε επίσης οριστικά στις 9 Φεβρουαρίου 2019 κατόπιν πιέσεων από την ΕΕ, επειδή η ΕΡΤ ως Δημόσια Ραδιοτηλεόραση, έπρεπε να είχε ήδη βγάλει πολύ νωρίτερα όλα τα προγράμματα της ταυτόχρονα και σε υψηλής ευκρίνειας ανάλυση, πράγμα που έκανε ενάμιση χρόνο αργότερα την 1η Δεκεμβρίου 2020. Η ΕΡΤ1 HD, αντικατέστησε αναγκαστικά το προσωρινό αθλητικό κανάλι ΕΡΤ Sports HD, λόγω έλλειψης αναμεταδοτών σε μεγάλο μέρος της Ελληνικής Επικράτειας, και επειδή η ΕΡΤ1 είναι το κύριο κανάλι της ΕΡΤ, πρέπει να εκπέμπει αναγκαστικά παντού.

Ραδιόφωνο
Το δίκτυο της ΕΡΤ Ψηφιακή αναμετέδιδε και τα πέντε ραδιόφωνα της ΕΡΑ: ΕΡΤnews Radio, Δεύτερο Πρόγραμμα, Τρίτο Πρόγραμμα, ΕΡΑ Σπορ, Η Φωνή της Ελλάδας και Kosmos 93.6.

Εκπομπή
Η ΕΡΤ Ψηφιακή μεταδιδόταν επίγεια μέσα από το δικό της ψηφιακό πλέγμα σε Αττική, Θράκη, Κεντρική Μακεδονία και Βόλο, καλύπτοντας περίπου το 65% του πληθυσμού. Στην υπόλοιπη χώρα ήταν διαθέσιμη μόνο δορυφορικά και αργότερα μέσω των συνδρομητικών υπηρεσιών του ΟΤΕ (Conn-x TV). Για την λήψη των προγραμμάτων της ήταν απαραίτητη η χρήση ψηφιακού αποκωδικοποιητή, ο οποίος διανέμετο δωρεάν σε άτομα με ειδικές ανάγκες για πρόσβαση στο Πρίσμα+.

Συχνότητες
ΠεριοχήΣυχνότηταΚέντρο ΕκπομπήςΑττική, Αργοσαρωνικός & Νότια Εύβοια48 UHFΥμηττός, Πάρνηθα και ΑίγιναΘεσσαλονίκη & Κεντρική Μακεδονία56 UHFΧορτιάτηςΘεσσαλία, Σποράδες & Βορειοανατολική Εύβοια53 UHFΠήλιο

Λογότυπα
 240px 240px 16.01.2006-07.06.2008 07.06.2008-19.03.2012

Σημειώσεις

Παραπομπές

Κατηγορία:Ελληνική Ραδιοφωνία Τηλεόραση
Κατηγορία:Μέσα Μαζικής Ενημέρωσης της Αθήνας
Κατηγορία:ΕΡΤ Ψηφιακή
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 2006
Κατηγορία:Τηλεοπτικά κανάλια και σταθμοί οι οποίοι έκλεισαν το 2012